Οι **εσωκομματικές εκλογές του Συνασπισμού του 2008** πραγματοποιήθηκαν στις 10 Φεβρουαρίου 2008, στα πλαίσια του 5ου Συνέδριου του. Οι υποψήφιοι ήταν δύο: ο Αλέξης Τσίπρας και ο Φώτης Κουβέλης. Ο πρώτος έλαβε 840 ψήφους, ενώ ο δεύτερος 342, και 14 σύνεδροι ψήφισαν λευκό ή άκυρο.

Ιστορικό
--------

Τον Οκτώβριο του 2005, ο πρόεδρος του ΣΥΝ, Αλέκος Αλαβάνος, πρότεινε τον Αλέξη Τσίπρα, γνωστό για την δράση του στις Μαθητικές κινητοποιήσεις του 1990-91, όπου συμμετείχε στην ομάδα μαθητών που συνομιλούσε με την κυβέρνηση Μητσοτάκη,και στις διαδηλώσεις εναντίον της συνόδου των G8 στην Γένοβα, στο κόμμα ως υποψήφιο δήμαρχο Αθηναίων.

Στην πρόταση αντέδρασαν στελέχη του ΣΥΝ που τάχθηκαν υπέρ της υποψηφιότητας του Μιχάλη Παπαγιαννάκη, στην οποία προηγουμένως είχε εκφραστεί θετικά και ο Αλαβάνος. Η Πολιτική Γραμματεία αποφάσισε κατά πλειοψηφία υπέρ της υποψηφιότητας Τσίπρα, ενώ η νομαρχιακή επιτροπή Α΄ Αθηνών τάχθηκε με οριακή πλειοψηφία υπέρ της υποψηφιότητας Παπαγιαννάκη. Μετά από πρόταση του Αλαβάνου, η ΚΠΕ απέρριψε με πλειοψηφία δύο τρίτων την απόφαση της νομαρχιακής επιτροπής και εν τέλη ο Τσίπρας έγινε ο υποψήφιος δήμαρχος Αθηναίων του ΣΥΝ στις δημοτικές εκλογές του Οκτωβρίου 2006. Έλαβε ποσοστό 10,51%, αλλά και κατέκτησε την 3η Θέση, κερδίζοντας συνολικά 4 έδρες στο δημοτικό συμβούλιο.

Tsipras at a demonstration for the pension system (2007).

Υποψηφιότητες
-------------

| Υποψήφιος | Πολιτική θέση | Ανακοίνωση |
| --- | --- | --- |
| **Φώτης Κουβέλης**(&0000000000000059.00000059 ετών) |  |  | **Υπουργός Ναυτιλίας και Νησιωτικής Πολιτικής**(2018-2019)
**Άλλες θέσεις:**

**Λίστα**

* Αναπληρωτής Υπουργός Εθνικής Άμυνας Ελλάδας (2018)
* Υπουργός Δικαιοσύνης Ελλάδας (1992)
* Βουλευτής Β' Αθηνών (1989-1993, 1996-2014)

 | 16 Δεκεμβρίου 2007 |
| **Αλέξης Τσίπρας**(&0000000000000033.00000033 ετών) |  |  | **Βουλευτής Α' Πειραιά** (2023-σήμερα)
**Άλλες θέσεις:**

**Λίστα**

* Βουλευτής Αχαϊας (2019-2023)
* Πρωθυπουργός της Ελληνικής Δημοκρατίας (2015) (2015-2019)
* Υπουργός Εξωτερικών (2018-2019)
* Βουλευτής Ηρακλείου (2015-2019)
* Αντιπρόεδρος Κόμματος της Ευρωπαϊκής Αριστεράς (2010-2016)
* Βουλευτής Α΄ Αθηνών (2009-2015)

 | 18 Δεκεμβρίου 2007 |

Την υποψηφιότητα του Φώτη Κουβέλη στήριξαν μέλη της "Ανανεωτικής Πτέρυγας", Θανάσης Λεβέντης, Μιχάλης Παπαγιαννάκης, Νίκος Τσούκαλης και Άννα Φιλίνη, ο Ευρωβουλευτής του ΣΥΝ, Δημήτρης Παπαδημούλης καθώς και το ιστορικό στέλεχος Λεωνίδας Κύρκος

Στο άλλο στρατόπεδο, την υποψηφιότητα του Αλέξη Τσίπρα στήριξαν μέλη του "Αριστερού Ρεύματος", Νίκος Βούτσης, Γιάννης Δραγασάκης, Παναγιώτης Λαφαζάνης, Δημήτρης Στρατούλης και Νίκος Χουντής, καθώς και μέλη του "Κοκκινοπράσινου Δικτύου" Χριστόφορος Παπαδόπουλος και Ευκλείδης Τσακαλώτος.

Αποτελέσματα
------------

|  |
| --- |
| **Αποτελέσματα της εκλογής ηγεσίας συνασπισμού της 10ης Φεβρουαρίου 2008** |
| **Υποψήφιος** | Ψήφοι | % |
|  | Αλέξης Τσίπρας | 840 | 70.41 |
|  | Φώτης Κουβέλης | 342 | 28.67 |
|  |
| **Έγκυρα** | 1182 |  |
| **Άκυρα** | 3 |  |
| **Λευκά** | 11 |  |
| **Σύνολο** | 1196 | 100 |
| * Επίσημα αποτελέσματα - Συνασπισμός
 |

Μετέπειτα γεγονότα
------------------

Ο Αλέξης Τσίπρας σε ομιλία στο 5ο Συνέδριο του ΣΥΝ.
Μετά το συνέδριο, επειδή ο Τσίπρας δεν ήταν βουλευτής, Ο Αλέκος Αλαβάνος παρέμεινε πρόεδρος της Κοινοβουλευτικής Ομάδας του ΣΥ.ΡΙΖ.Α..

Στις ευρωεκλογές του 2009 ο Συνασπισμός, συμμετέχοντας στον ΣΥ.ΡΙΖ.Α. πέτυχε την εκλογή του Νίκου Χουντή στο Ευρωπαϊκό Κοινοβούλιο. Το αποτέλεσμα των ευρωεκλογών θεωρήθηκε ως αποτυχία, λόγω της καθίζησης του ποσοστού, και έγινε αντικείμενο κριτικής, κυρίως από την «Ανανεωτική Πτέρυγα» του Συνασπισμού, με τον Λεωνίδα Κύρκο να ζητά τη διάλυση του ΣΥ.ΡΙΖ.Α. Ακολούθησε εσωκομματική κρίση, στην οποία ο Αλέκος Αλαβάνος ανακοίνωσε την πρόθεσή του να παραιτηθεί από πρόεδρος της Κ.Ο. του ΣΥ.ΡΙΖ.Α. και από βουλευτής, παραίτηση η οποία δεν έγινε αποδεκτή και την οποία ανακάλεσε, λίγες ημέρες αργότερα.

Μέσα στους επόμενους μήνες, και εν όψει των εθνικών εκλογών του ίδιου χρόνου, ο Αλαβάνος αποφάσισε να μην συμμετάσχει σε αυτές. Ο ΣΥ.ΡΙΖ.Α. με επικεφαλής τον Αλέξη Τσίπρα, συγκέντρωσε 4,60% και εξέλεξε δεκατρείς βουλευτές, όλους προερχόμενους από το Συνασπισμό.

Τον Ιούνιο του 2010, πραγματοποιήθηκε το 6ο Συνέδριο του Συνασπισμού. Η «Ανανεωτική Πτέρυγα» με επικεφαλής το Φώτη Κουβέλη, διαφωνώντας με τη συμμετοχή του Συνασπισμού στο ΣΥ.ΡΙΖ.Α. αποχώρησε από το κόμμα, ιδρύοντας τη Δημοκρατική Αριστερά. Τον Φώτη Κουβέλη ακολούθησαν ακόμη τρεις βουλευτές, οι οποίοι ανεξαρτητοποιήθηκαν από την Κοινοβουλευτική Ομάδα.

Στις εκλογές του Μαΐου του 2012 και στις επαναληπτικές εκλογές του Ιουνίου ο ΣΥ.ΡΙΖ.Α. έλαβε τη δεύτερη θέση, εκλέγοντας 52 και 71 βουλευτές αντίστοιχα, εκ των οποίων 45 και 55 προέρχονταν από τον Συνασπισμό.

Τον Ιούλιο του 2013, εν όψει του πρώτου συνεδρίου του ΣΥ.ΡΙΖ.Α. πραγματοποιήθηκε Διαρκές Συνέδριο του Συνασπισμού, το οποίο αποφάσισε με μεγάλη πλειοψηφία την αυτοδιάλυση του κόμματος και την συγχώνευσή του στον ενιαίο ΣΥ.ΡΙΖ.Α.

Παραπομπές
----------

1. ↑  «Ο Αλέξης Τσίπρας στο τιμόνι του Συνασπισμού». Σαν Σήμερα. Ανακτήθηκε στις 23 Αυγούστου 2023.
2. ↑  «Σαν σήμερα: Ο Αλέξης Τσίπρας εκλέγεται πρόεδρος του Συνασπισμού». Documento. 26 Ιανουαρίου 2019. Ανακτήθηκε στις 23 Αυγούστου 2023.
3. ↑  Peter Spiegel (23-01-2015). «Alexis Tsipras: Greece's radical or realist?». *Financial Times*.. Ανακτήθηκε στις 23-08-2023.
4. ↑  Hannah Roberts (22-06-2015). «How Greek PM Alexis Tsipras clashed with Italian police at G8 demo». *Daily Mail*.. Ανακτήθηκε στις 23-08-2023.
5. ↑  «Ο Αλέξης Τσίπρας επικρατέστερος υποψήφιος του ΣΥΝ για το Δήμο Αθηναίων». in.gr. 11-10-2005.. Ανακτήθηκε στις 23-08-2023.
6. ↑  «Διχασμένος ο ΣΥΝ την επομένη της υποψηφιότητας Τσίπρα για τη δημαρχία της Αθήνας». in.gr. 12-10-2005.. Ανακτήθηκε στις 23-08-2023.  «Ερίζουν ΣΥΝ και ΣΥΡΙΖΑ για την υποψηφιότητα Τσίπρα στο Δήμο Αθηναίων». in.gr. 13-10-2005.. Ανακτήθηκε στις 23-08-2023.  «Αιχμές και γκρίνια σε ΝΔ, ΣΥΝ για τις υποψηφιότητες σε Δήμο Αθηναίων και υπερνομαρχία». in.gr. 13-10-2005.. Ανακτήθηκε στις 23-08-2023.
7. ↑  «Σε κλίμα διχογνωμίας η απόφαση στο ΣΥΝ για τον υποψήφιο στο Δήμο Αθηναίων». in.gr. 05-11-2005.. Ανακτήθηκε στις 23-08-2023.
8. ↑  «Την υποψηφιότητα Τσίπρα για το Δήμο Αθηναίων υπερψήφισε η ΚΠΕ του ΣΥΝ». in.gr. 06-11-2005.. Ανακτήθηκε στις 23-08-2023.
9. ↑  «Δημοτικές -Νομαρχιακές Εκλογές 2006». Υπουργείο Εσωτερικών. Αρχειοθετήθηκε από το πρωτότυπο στις 12 Οκτωβρίου 2016. Ανακτήθηκε στις 23 Αυγούστου 2023.
10. ↑  «ΣΥΝ: «πόλεμος» 6 ημερών». TA NEA. 4 Φεβρουαρίου 2008. Ανακτήθηκε στις 23 Αυγούστου 2023.
11. ↑  Δεύτερο κύμα αλλαγών στον ΣΥΝ μετά την εκλογή Τσίπρα
12. ↑  Αλ. Τσίπρας: «Ο χώρος της Αριστεράς ηττήθηκε αλλά δεν θα καταστραφεί»
13. ↑  Λ. Κύρκος: «O ΣΥΡΙΖΑ έφτασε στο τέλος του»
14. ↑  Παραιτείται από το βουλευτικό του αξίωμα ο Αλέκος Αλαβάνος
15. ↑  Σταυρόπουλος, Λάμπρος (21 Ιουνίου 2009). «Η εκκωφαντική παραίτηση του Αλέκου Αλαβάνου». *Το Βήμα*. Αρχειοθετήθηκε από το πρωτότυπο στις 3 Ιουλίου 2023. Ανακτήθηκε στις 4 Δεκεμβρίου 2018.
16. ↑  Τη Δευτέρα ο «επίλογος» της παραίτησης Αλαβάνου
17. ↑  Ανακάλεσε τελικά την παραίτησή του ο Αλέκος Αλαβάνος
18. ↑  Δεν θα είναι υποψήφιος ο Αλέκος Αλαβάνος
19. ↑  ΣΥΡΙΖΑ χωρίς τον Αλαβάνο
20. ↑  Από τις 3 μέχρι τις 6 Ιουνίου το 6ο συνέδριο του Συνασπισμού
21. ↑  Επίσημο το διαζύγιο στον Συνασπισμό
22. ↑  Η ιδρυτική διακήρυξη της Δημοκρατικής Αριστεράς[*νεκρός σύνδεσμος*]
23. ↑  Ανεξάρτητοι οι «4» της «Ανανεωτικής Πτέρυγας» του ΣΥΝ
24. ↑  «Ανοίγουμε μια νέα σελίδα» είπε ο Αλ. Τσίπρας στο συνέδριο του ΣΥΝ
25. ↑  Υπερψηφίστηκε η αυτοδιάλυση του ΣΥΝ
26. ↑  «Αποφασίστηκε η αυτοδιάλυση του Συνασπισμού». Αρχειοθετήθηκε από το πρωτότυπο στις 3 Φεβρουαρίου 2014. Ανακτήθηκε στις 23 Αυγούστου 2023.

  


|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Εσωκομματικές εκλογές ΣΥΡΙΖΑ |
| --- |
|  |
| Συνασπισμός | 
* 19931
* 20041
* 20081
 |
|  |
| ΣΥΡΙΖΑ | 
* 2022
* *2023*
 |
|  |
| 
1  Οι εκλογές δεν πραγματοποιήθηκαν με καθολική ψηφοφορία των μελών του κόμματος αλλά από τους συνέδρους του κόμματος |

 |